กฎกระทรวงฉบับที่ ๑๗(พ.ศ. ๒๕๓๔)ออกตามความในพระราชบัญญัติยาสูบพ.ศ. ๒๕๐๙[๑] อาศัยอำนาจตามความในมาตรา ๕ แห่งพระราชบัญญัติยาสูบ พ.ศ.๒๕๐๙ และมาตรา ๒๑ วรรคสอง แห่งพระราชบัญญัติยาสูบ พ.ศ. ๒๕๐๙ซึ่งแก้ไขเพิ่มเติมโดยพระราชบัญญัติยาสูบ (ฉบับที่ ๓) พ.ศ. ๒๕๑๒ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ ๑ให้ยกเลิก(๑) กฎกระทรวง ฉบับที่ ๘ (พ.ศ. ๒๕๑๙)ออกตามความในพระราชบัญญัติยาสูบ พ.ศ. ๒๕๐๙(๒) กฎกระทรวง ฉบับที่ ๑๐ (พ.ศ. ๒๕๒๓)ออกตามความในพระราชบัญญัติยาสูบ พ.ศ. ๒๕๐๙ข้อ ๒ ผู้ใดประสงค์จะขออนุญาตขายยาเส้นหรือยาสูบหรือนำยาเส้นหรือยาสูบออกแสดงเพื่อขายให้ยื่นคำขอตามแบบที่อธิบดีกำหนดพร้อมด้วยหลักฐานตามที่ระบุไว้ในแบบคำขอข้อ ๓ในการขออนุญาตขายยาสูบชนิดบุหรี่ซิกาแรตหรือนำยาสูบชนิดบุหรี่ซิกาแรตออกแสดงเพื่อขายให้เป็นไปตามหลักเกณฑ์และเงื่อนไข ดังต่อไปนี้(๑) ผู้ยื่นคำขออนุญาตประเภทขายโดยไม่จำกัดจำนวนต้องเป็น(ก) โรงอุตสาหกรรมยาสูบของรัฐ(ข) ผู้นำเข้ายาสูบชนิดบุหรี่ซิกาแรตที่ผลิตในต่างประเทศซึ่งได้รับการแต่งตั้งให้เป็นผู้แทนจำหน่ายในราชอาณาจักรจากผู้ผลิตในต่างประเทศซึ่งเป็นเจ้าของบุหรี่ซิกาแรตตรานั้นโดยมีหลักฐานการแต่งตั้งดังกล่าวมาแสดง(ค)ผู้ได้รับการแต่งตั้งให้เป็นผู้ขายส่งจากโรงอุตสาหกรรมยาสูบของรัฐตาม (ก)หรือผู้ได้รับการแต่งตั้งให้เป็นผู้ขายส่งจากผู้นำเข้ายาสูบชนิดบุหรี่ซิกาแรตที่ผลิตในต่างประเทศตาม(ข)(๒) ผู้ยื่นคำขออนุญาตประเภทขายครั้งละไม่เกิน ๒๐,๐๐๐ ม้วนต้องเป็นผู้ได้รับการแต่งตั้งให้เป็นผู้ขายช่วงจากผู้ได้รับอนุญาตประเภทขายโดยไม่จำกัดจำนวนตาม(๑)ข้อ ๔ใบอนุญาตขายยาเส้นหรือยาสูบหรือนำยาเส้นหรือยาสูบออกแสดงเพื่อขายให้เป็นไปตามแบบที่อธิบดีกำหนดโดยประกาศในราชกิจจานุเบกษาข้อ ๕ผู้ได้รับใบอนุญาตขายยาเส้นหรือยาสูบหรือนำยาเส้นหรือยาสูบออกแสดงเพื่อขายต้องปฏิบัติตามเงื่อนไข ดังต่อไปนี้(๑)รับยาเส้นหรือยาสูบจากผู้ที่ได้รับใบอนุญาตให้ขายยาเส้นหรือยาสูบ(๒) การขายยาสูบทุกชนิด ถ้าแบ่งขายเมื่อเปิดซองต้องทำลายแสตมป์ยาสูบให้เสียสภาพไปและยาสูบที่เหลือต้องคงอยู่ในซองนั้น(๓) ไม่ขายยาสูบทุกชนิดโดยใช้เครื่องขายยาสูบ(๔)การขายยาสูบชนิดบุหรี่ซิกาแรตหรือการนำยาสูบชนิดบุหรี่ซิกาแรตออกแสดงเพื่อขายให้กระทำได้เฉพาะในสถานที่ที่ระบุไว้ในใบอนุญาตเท่านั้นข้อ ๖ผู้ได้รับใบอนุญาตขายยาสูบชนิดบุหรี่ซิกาแรตหรือนำยาสูบชนิดบุหรี่ซิกาแรตออกแสดงเพื่อขายประเภทขายโดยไม่จำกัดจำนวนนอกจากจะต้องปฏิบัติตามเงื่อนไขที่กำหนดไว้ในข้อ๕ แล้ว จะต้องปฏิบัติตามเงื่อนไข ดังต่อไปนี้ด้วย(๑) จัดทำบัญชีประจำวันแสดงรายการปริมาณยาสูบชนิดบุหรี่ซิกาแรตที่มีอยู่ได้มาและจำหน่ายไปเป็นรายวันตามแบบที่อธิบดีกำหนดโดยต้องลงบัญชีให้แล้วเสร็จภายในสามวันและเก็บรักษาบัญชีและเอกสารประกอบการลงบัญชีนั้นไว้ในสถานที่ที่ระบุไว้ในใบอนุญาตไม่น้อยกว่าห้าปีนับแต่วันที่รายการนั้นเกิดขึ้นเพื่อให้เจ้าหนักงานตรวจสอบได้ในเวลาทำการ(๒) จัดทำงบเดือนส่งกรมสรรพสามิตภายในวันที่เจ็ดของเดือนถัดไปตามแบบที่อธิบดีกำหนด(๓)มอบยาสูบชนิดบุหรี่ซิกาแรตให้เจ้าพนักงานไปเป็นตัวอย่างในการตรวจวิเคราะห์เพื่อประโยชน์ในราชการจำนวนตราละสองซองตามคำสั่งของเจ้าพนักงานให้ไว้ ณ วันที่ ๓ กันยายน พ.ศ. ๒๕๓๔สุธี สิงห์เสน่ห์รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้คือเนื่องจากหลักเกณฑ์และวิธีการสำหรับการขออนุญาตการออกใบอนุญาตและเงื่อนไขว่าด้วยการรับยาเส้นหรือยาสูบมาขาย การขายหรือการนำออกแสดงเพื่อขายตามที่ได้กำหนดไว้ในกฎกระทรวง ฉบับที่ ๘ (พ.ศ. ๒๕๑๙) ออกตามความในพระราชบัญญัติยาสูบพ.ศ. ๒๕๐๙ ซึ่งแก้ไขเพิ่มเติมโดยกฎกระทรวง ฉบับที่ ๑๐ (พ.ศ. ๒๕๒๓)ออกตามความในพระราชบัญญัติยาสูบ พ.ศ. ๒๕๐๙ ไม่เหมาะสมกับสภาวการณ์ในปัจจุบันสมควรปรับปรุงหลักเกณฑ์ วิธีการ และเงื่อนไขดังกล่าว โดยเฉพาะการออกใบอนุญาต ขายยาสูบชนิดบุหรี่ซิกาแรตหรือนำยาสูบชนิดบุหรี่ซิกาแรตออกแสดงเพื่อขายให้เหมาะสมยิ่งขึ้นเพื่อให้การควบคุมเป็นไปโดยมีประสิทธิภาพและสอดคล้องกับนโยบายรณรงค์เพื่อต่อต้านการสูบบุหรี่จึงจำเป็นต้องออกกฎกระทรวงนี้ศิรวัชร์/ปรับปรุง๙ มกราคม๒๕๖๒[๑] ราชกิจจานุเบกษาเล่ม ๑๐๘/ตอนที่ ๑๖๐/หน้า ๗๕๕/๑๒ กันยายน ๒๕๓๔